Fritz: Rezultatele pentru USR sunt dureroase. Toți trebuie să ne întrebăm de ce nu am ajuns cu mesajele noastre la alegători
Primarul municipiului Timișoara, Dominic Fritz (USR), a declarat luni seară la Digi24 că nu va candida "la nicio funcție în stat în acest an" pentru că are un mandat de patru ani pentru care "va face totul". El a spus că demisia lui Cătălin Drulă este "un gest rar în politică, de asumare". De asemenea, el a subliniat că rezultatele pentru USR "sunt dureroase".